als_Latn dik_Latn sag_Latn
Soniya Rana, e cila përdor taksitë për tu kthyer në shtëpi, nga puna, përdor një aplikacion të quajtur ‘ICE ALERT’, i cili operon në disa shtete të botës. ICE, nga anglishtja përkthehet në rast emergjence, dërgon një alarm S.O.S ku është shkruar në formë mesazhi vendndodhja e saj. Mesazhi i shkon kontakteve që i ke zgjedhur vetë më parë. Një tjetër aplikacion, i lejon familjarëve të Sonya-s të ndjekin lëvizjet e saj.
“Kam vendosur numrin e babait. Kështu që, sapo hipi në taksi, qoftë edhe për një metër, ai, me anë të celularit, merr një njoftim që sapo kam hypur në taksi dhe çdo 15 minuta merr te dhëna për venndodhjen time,” thotë Sonya.
Kompani private IT-je kanë lëshuar aplikacione pa pagesë, të cilat synojnë mbrojtjen e femrave. Safebridge e TelerikIndia është një prej tyre. Ai ka një buton “Më ndihmo”, të cilin mund ta shtypësh kur ndihesh në rrezik. I çon një mesazh, me gjatësi dhe gjerësi gjeografike të përcaktuar, kontakteve të përzgjedhura më parë.
“Kur je në telashe, e vetmja gjë që duhet të bësh është të shtypësh këtë buton. Pastaj shtyp Dërgo dhe mesazhi i ka shkuar numrit që vetë ke zgjedhur. Është shumë e vështirë të telefonosh dikë kur ndihesh e pasigurt, por të shtypësh një buton dhe më pas Dërgo është shumë diskrete,: shpjegon Abhishek Khat, punonjës i Telerik India-s.
Meqënëse në Indi ka rreth 900 milionë lidhje telefonike, shumë gra mund të instalojnë këto aplikacione gratis, për të mbrojtur veten.
Kompani gjermane janë duke zhvilluar aplikacione për Smartphone, për gratë, por në një fushë krejtësisht të ndryshme. Babywatch është një system që lidh një monitor të matjeve të zemrës së fetusit dhe një aplikacion celular, në mënyrë që një grua shtatëzënë të dëgjojë dhe vizualizojë rrahjet e zemrës së bebes së palindur. Lidhja me një smartphone, nëpermjet një aplikacioni e bën këtë teknologji kaq inovative. Kjo, dhe vendosja e një fuqie të tillë në duart e prindërve.
“Inovacioni ynë qëndron në lidhjen e aparaturës me telefonin tënd celular dhe gjithashtu në ndihmesën që i japim grave që të përdorin këtë lloj pajisjeje përmes instruksioneve në aplikacion. Është shumë e rëndësishme kjo esperiencë interaktive, gjatë shtatëzënisë, që të mundëson regjistrimin e rrahjeve të zemrës dhe ndarjes së këtyre momenteve me të dashurit tuaj. Kur e hap programin për herë të parë, duhet të fusësh të dhënat e shtatëzënisë, që ai të llogarisë edhe datën e lindjes,’ tha krijuesja sllovene e Babywatch-it, Urska Srsen.
Dhe sigurisht, të ndarit me familjarët e kësaj experience është shumë e lehtë, me përhapjen e medias sot. Rrahjet e zemrës mund të çohen në formë e-mail-i, ose të hidhen në internet si “data cloud”. Susanne, e cila po pret fëmijën e dytë, po teston pajisjen dhe është shumë e kënaqur me të. “Tek doktori mund ta dëgjosh vetëm për dhjetë sekonda. Me këtë, mund ta dëgjosh për orë të tëra dhe ta kuptosh kur lëviz. Është e mrekullueshme për baballarët. E di që bashkëshorti im do ta pëlqejë shumë sepse është teknologji dhe ka butona dhe drita dhe mund ta dëgjosh beben dhe të përfshihesh në mënyrë aktive me të. Mendoj se për meshkujt është pak më e vështirë për të krijuar lidhje me fëmijën, kur janë ende të palindur. Unë mendoj se do ta përdorim këtë çdo mbrëmje,” tha ajo.
Zhvilluesit shpresojnë për një gamë më të gjerë të përdorimeve, kryesisht mjekësore të këtij mekanizmi, për shembull, monitorimi nga një distancë i rrahjeve të zemrës së bebit.
Burimi:
http://www.euronews.com/2013/11/12/phone-apps-reach-out-to-women-in-need/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn